93 



samme Interesser. Fra December 1841 til Juli 1842 berejste 

 han det meste af Præsidentskabet Bombay fra Syd til Nord; 

 han undersøgte de forsiijelllge Oldtidslevninger: Templer, saavel 

 brahmanske som buddhistiske, Indskrifter o. lign.^) Som et 

 umiddelbart Udbytte af denne Rejse kan nævnes, at han i For- 

 bindelse med G. L. Jacob offentliggjorde en af de Indskrifter 

 paa Pali, som han havde havt Lejlighed til at undersøge, nemlig 

 Girnar- Indskriften, i Journal of the Bombay Branch of the R. 

 As. Society^ 1842, et Selskab, af hvilket han var Æresmedlem. 

 Resten af dette Aar tilbragte han i Bombay, med Und- 

 tagelse af nogle mindre Udflugter, for største Delen sysselsat 

 med Studiet af Zend og Pehlevi. Med Hensyn til de videre 

 Rejseplaner var han en Tid i Uvished; han vaklede imellem, 

 om han skulde begive sig til Ceylon og Bagindien for i Over- 

 ensstemmelse med den oprindelige Plan ogsaa at gjøre nærmere 

 Bekjendtskab med Buddhismen i dens egentlige Hjemstavn, eller 

 om han skulde rejse op igjennem Persien for der at afslutte 

 de Studier af den persiske Oldtids Historie og Religion, som 

 han allerede i Bombay havde drevet med saa stor iver. Han 

 bestemte sig endelig for den sidste Plan, ikke mindst af Hensyn 

 til de store Omkostninger, der vilde være forbundne med et 

 længere Ophold i Indien, og den 6te Januar 1843 forlod han 

 Bombay. Efter en temmelig langvarig Sejlads over det indiske 

 Hav og op ad den persiske Bugt ankom han endelig den 20de 

 Februar til Byen Bushire eller Abushehr, og næsten hele Resten 

 af dette Aar tilbragte han nu med Rejser omkring i Persien, 

 tildels i saadanne Egne, hvor ingen Europæer før ham havde 

 været^). Det var navnlig to Ting, som her interesserede ham: 

 paa den ene Side de Levninger, der endnu maatte findes i 



') En kort Beretning om denne Rejse, i et Brev til Kong Christian VIII, er 

 trykt i Orsteds Oversigt over d. k. d. Vidsk. Selsk. Forhandlinger 1840—44 

 (Hist. og phiios. Afhandl. VII), S. CXCVI ff. 



2) Sml. Udtog af et Brev fra Westergaard, trykt smst. S. CCLXXXIil ff. 



